"เพซ"ได้รับหนังสือบอกกล่าวให้ชำระหนี้  9,479.30 ล้านบาท
ผิดนัดชำระหนี้แบงก์ไทยพาณิชย์ สินเชื่อโครงการนิมิตหลังสวน 2,941.60 ล้านบาท โครงการมหาสมุทรวิลล่า 1,796.70  ล้านบาท โครงการมหาสมุทรคันทรี่ คลับ วงเงิน 1,248.90 ล้านบาท
25 ต.ค. 2562

ผิดนัดชำระหนี้แบงก์ไทยพาณิชย์ สินเชื่อโครงการนิมิตหลังสวน 2,941.60 ล้านบาท โครงการมหาสมุทรวิลล่า 1,796.70  ล้านบาท โครงการมหาสมุทรคันทรี่ คลับ วงเงิน 1,248.90 ล้านบาท
บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE แจ้งตลาดหลักทรัพย์ฯ ว่า ณ วันที่ 25 ตุลาคม 2562 บริษัทฯ มีมูลหนี้ที่ได้รับหนังสือบอกกล่าวให้ชำระหนี้ รวมมูลหนี้ที่ได้รับหนังสือบอกกล่าวเป็นเงินทั้งสิ้น 9,479.30 ล้านบาท ดังนี้
1. ไม่สามารถชำระเงินต้น หรือดอกเบี้ยของวงเงินสินเชื่อตามจำนวน และ/หรือตามกำหนดเวลาที่ระบุไว้ในสัญญาสินเชื่อ มูลหนี้ 2,697,339,168.35 บาท วันกำหนดให้ชำระหนี้ตามหนังสือบอกกล่าว 4 พฤศจิกายน 2562
2. ผิดนัดผิดสัญญาภายใต้สัญญาสินเชื่อใด ๆ หรือเอกสารอื่นใด (cross default) มูลหนี้ 6,781,961,454.26 บาท วันกำหนดให้ชำระหนี้ตามหนังสือบอกกล่าว 20 พฤศจิกายน 2562
รวมมูลหนี้ที่ได้รับหนังสือบอกกล่าวเป็นเงินทั้งสิ้น 9,479.30 ล้านบาท
ทั้งนี้ ยังคงมีหนี้ที่เกิดจากการผิดนัดผิดสัญญาภายใต้สัญญาสินเชื่อใด ๆ หรือเอกสารอื่นใด (cross default) แต่ยังไม่ได้รับหนังสือบอกกล่าวให้ชำระหนี้อีกเป็นจำนวน 2,504,624,516.21 บาท
เพซ ระบุว่าตามที่บริษัทฯ ได้รายงานเรื่องการผิดนัดชำระหนี้ของบริษัทฯ และบริษัทย่อย ตามหนังสือของบริษัทฯ ที่ PACE-L 23/2019 ที่อ้างถึงข้างต้นนั้น เนื่องจากในวันที่ 24 ตุลาคม 2562 บริษัทฯ และบริษัทย่อย ได้รับหนังสือแจ้ง (ผ่านทางไปรษณีย์ลงทะเบียน) กรณีผิดนัดและให้บริษัทชำระหนี้ จากธนาคารไทยพาณิชย์ (SCB) จำนวน 2 ฉบับ ลงวันที่ 21 ตุลาคม 2562 เนื่องจากการผิดนัดในมูลหนี้อื่น (Cross Default) และจำนวน 1 ฉบับ ลงวันที่ 22 ตุลาคม 2562 เนื่องจากแก้ไขเพิ่มเติมมูลหนี้ บริษัทฯ จึงขอรายงานการผิดนัดชำระหนี้ของบริษัทฯ และบริษัทย่อย เพิ่มเติมต่อตลาดหลักทรัพย์แห่งประเทศไทย ดังนี้
1. หนังสือจากธนาคารฉบับลงวันที่ 21 ตุลาคม 2562 แจ้งกรณีผิดนัดและให้บริษัทฯ ชำระหนี้ ภายใน 30 วันนับจากวันที่ของหนังสือจากธนาคาร ซึ่งตรงกับวันที่ 20 พฤศจิกายน 2562 จำนวน 2 ฉบับ โดยมีรายละเอียดดังนี้
  1.1 ผิดนัดชำระหนี้ตามสัญญาให้สินเชื่อสำหรับโครงการนิมิตหลังสวน วงเงิน 2,941.60 ล้านบาท ฉบับลงวันที่ 25 พฤศจิกายน 2558
  1.2 ผิดนัดชำระหนี้ตามสัญญาให้สินเชื่อสำหรับโครงการมหาสมุทรวิลล่า วงเงิน 1,796.70  ล้านบาท ฉบับลงวันที่ 25 พฤศจิกายน 2558
  1.3 ผิดนัดชำระหนี้ตามสัญญาให้สินเชื่อ วงเงิน 350 ล้านบาท ฉบับลงวันที่ 15 พฤษภาคม 2561
  1.4 ผิดนัดชำระหนี้ตามสัญญาให้สินเชื่อ วงเงิน 2,850 ล้านบาท ฉบับลงวันที่ 22 พฤษภาคม 2561
  1.5 ผิดนัดชำระหนี้ตามสัญญาให้สินเชื่อสำหรับโครงการมหาสมุทรคันทรี่ คลับ วงเงิน 1,248.90 ล้านบาท ฉบับลงวันที่ 25 พฤศจิกายน 2558
  2. หนังสือจากธนาคารฉบับลงวันที่ 22 ตุลาคม 2562 แจ้งมูลหนี้เพิ่มเติมจากการผิดนัดชำระหนี้ตามสัญญาสินเชื่อวงเงิน 500 ล้านบาท ฉบับลงวันที่ 8 มีนาคม 2560